stanford-oval/wikipedia huggingface dataset:
פרזיטים (ספר)
מבנה הספר > פרק שישי: הבריחה מתבונה – תסמונת היען הטפילית

פרק זה מציג מטאפורה ייחודית שבה המחבר משווה את ההתנהגות האנושית לתסמונת היען – תופעה שבה בעל חיים מחביא את ראשו כדי להימנע מהתמודדות עם המציאות. סעד מציג את הרעיון כי רעיונות טפיליים מסוימים מאפשרים לאנשים "להבריח" את המציאות ולברוח מהתמודדות עם האמת, ובכך משפיעים על תהליכי קבלת ההחלטות והחשיבה הביקורתית. הפרק מציע ניתוח מעמיק של מנגנונים פסיכולוגיים ואידאולוגיים אשר מובילים להתנהגויות מסוג זה.
מבנה הספר > פרק שביעי: כיצד למצוא את האמת – רשתות נומולוגיות של ראיות

בפרק זה מציע סעד שיטה למציאת האמת המבוססת על איסוף והערכת ראיות בצורה שיטתית. המחבר מציג את הרעיון כי האמת אינה תוצר של רגשות או אידאולוגיות, אלא נבנית מרשת מורכבת של ראיות וממצאים אובייקטיביים. הפרק מדגיש את חשיבות השימוש בכלים מדעיים ובגישה נומולוגית, אשר מאפשרים לבחון טענות ולבצע השוואה בין מקורות שונים, במטרה להגיע להבנה מעמיקה ואמינה של המציאות.
מבנה הספר > פרק שמיני: קריאה לפעולה

בפרק הסיום, פונה המחבר לקורא ומזמין אותו להשתתף בתהליך של התעוררות והחזרת ההיגיון והחירות לחברה. סעד מציע כלים מעשיים להתמודדות עם ההשפעות המזיקות של רעיונות טפיליים, ומדגיש את הצורך בעשייה אישית וקולקטיבית לשימור ערכים בסיסיים. הקריאה לפעולה מהווה מסר חשוב לקוראים להפעיל חשיבה ביקורתית ולפעול לשינוי חברתי מקדם.
הוצאה לאור

הספר יצא לאור בשנת 2020 בהוצאת ריג'נסי האמריקאית (אנ'). בישראל הספר יצא בשנת 2024 בהוצאת סלע מאיר, בתרגומו של אלחנן שפייזר.
הערות שוליים

↑  פרזיטים, באתר סלע מאיר
עמשא בן יתר

| --- | --- |

  וַעֲמָשָׂא לֹא-נִשְׁמַר בַּחֶרֶב אֲשֶׁר בְּיַד-יוֹאָב, וַיַּכֵּהוּ בָהּ אֶל-הַחֹמֶשׁ וַיִּשְׁפֹּךְ מֵעָיו אַרְצָה וְלֹא-שָׁנָה לוֹ-וַיָּמֹת.  — ספר שמואל ב', פרק כ', פסוק י' תחריט עץ. מותו של עמשא. מעשה ידי יוהאן כריסטוף וויגל. משנת 1695.
 לידה:  ממלכת ישראל המאוחדת
 נרצח:  ממלכת ישראל המאוחדת
 אב:  יתר הישמעאלי 
 אם:  אביגיל בת ישי 
 עיסוק:  מנהיג צבאי 
 
עֲמָשָׂא בֶּן יֶתֶר הוא דמות מקראית אשר היה שר צבאו של אבשלום בעת המרד בדוד ומאוחר יותר שר צבא דוד המלך.
ביוגרפיה

עמשא היה אחיינו של דוד המלך, בן אחותו אביגיל. כאשר ניסה אבשלום למרוד באביו דוד, הוא מינה את עמשא למפקד הצבא במקומו של יואב בן צרויה, שנותר נאמן למלך דוד. ניסיון תפיסת השלטון של אבשלום כשל וצבאו של עמשא הובס בידי צבאו של דוד. באותו הקרב גם הרג יואב את אבשלום, למרות פקודתו הברורה של מפקדו דוד שלא לעשות כן. כתוצאה מכך, החליט דוד להדיח את יואב מתפקידו, ועל אף המרד, המליץ לזקני יהודה שיאשרו את העברת הפיקוד על צבאו מיואב אל עמשא, בין היתר למען קירוב לבבות בין חלקי העם. הצעתו התקבלה, ודוד שב לירושלים. זמן מה לאחר מכן, פרץ מרד שבע בן בכרי, ודוד הורה לעמשא להזעיק את צבא יהודה. עמשא התמהמה ודוד הורה לאבישי בן צרויה להחליף את עמשא ולצאת מיד בראש הצבא ולדכא את המרד. עמשא הצטרף מאוחר יותר לצבאו של אבישי בגבעון, שם ניצל יואב בן צרויה את ההזדמנות ורצח את עמשא כאשר הלה התקרב אליו כדי לנשקו.
בצוואתו הטיל דוד על שלמה לנקום את מותם של אבנר בן נר ושל עמשא בן יתר בידי יואב בן צרויה, וזה אכן ביצע זאת, בשלחו את בניהו בן יהוידע להתנקש ביואב.
ייתכן כי עמשא בן יתר הוא עמשי הנזכר בדברי הימים.
הנצחה

אביו של עמשא נקרא גם יתרא הישראלי, וכן יתר הישמעאלי.
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |  בעז  בעז     |  בעז  בעז     |  בעז  בעז     |   |     |   |  רות המואביה  רות המואביה     |  רות המואביה  רות המואביה     |  רות המואביה  רות המואביה     |   |  מחלון  מחלון     |  מחלון  מחלון     |  מחלון  מחלון     |   |  |  |  |
|   |   |   |   |   |   |   |   |   |   |   |   |  |  |  |  |  |  |  |
|   |   |   |   |   |  עובד  עובד     |  עובד  עובד     |  עובד  עובד     |   |   |   |  עדאל  עדאל     |  עדאל  עדאל     |  עדאל  עדאל     |   |  |  |  |  |
|   |   |   |   |   |   |   |   |   |   |   |   |   |   |   |  |  |  |  |
|   |   |   |   |   |  ישי  ישי     |  ישי  ישי     |  ישי  ישי     |   |     |   |  נצבת  נצבת     |  נצבת  נצבת     |  נצבת  נצבת     |   |  |  |  |  |
|   |   |   |   |   |   |   |     |   |     |   |     |   |   |   |   |   |   |  |
|   |   |  דוד המלך  דוד המלך     |  דוד המלך  דוד המלך     |  דוד המלך  דוד המלך     |   |  אליאב  אליאב     |  אליאב  אליאב     |  אליאב  אליאב     |   |  צרויה  צרויה     |  צרויה  צרויה     |  צרויה  צרויה     |   |   |  |  אביגיל  אביגיל     |  אביגיל  אביגיל     |  אביגיל  אביגיל     |
|   |   |   |     |   |   |   |   |   |   |   |    |   |   |   |   |  |   |  |
|  שלמה המלך  שלמה המלך     |  שלמה המלך  שלמה המלך     |  שלמה המלך  שלמה המלך     |   |  אבשלום  אבשלום     |  אבשלום  אבשלום     |  אבשלום  אבשלום     |   |  יואב  יואב     |  יואב  יואב     |  יואב  יואב     |   |  עשהאל  עשהאל     |  עשהאל  עשהאל     |  עשהאל  עשהאל     |   |  עמשא  עמשא     |  עמשא  עמשא     |  עמשא  עמשא     |
 
|   |   |   |   |   |   |   |   |   |   |  אבישי  אבישי     |  אבישי  אבישי     |  אבישי  אבישי     |   |   |  |  |  |  |
הערות שוליים

↑  ספר שמואל ב', פרק י"ז, פסוק כ"ה
↑  ספר מלכים א', פרק ב', פסוק ה'
↑  ספר מלכים א', פרק ב', פסוקים ל"א–ל"ד
↑  ספר דברי הימים א', פרק י"ב, פסוק י"ט
↑  ספר שמואל ב', פרק י"ז, פסוק כ"ה
↑  ספר דברי הימים א', פרק ב', פסוק י"ז
| --- | --- |
בקרת זהויות :  NLI: 987007513675105171  GND: 1221303104  VIAF: 14160544508609981322   WorldCat (עם VIAF): 14160544508609981322
ראיון עם הערפד (סרט)

| --- | --- |

עטיפת תקליטור ה-DVD של הסרט
 מבוסס על:  ראיון עם הערפד 
 בימוי:  ניל ג'ורדן 
 הופק בידי:  דייוויד גפן, סטפן וולי 
 תסריט:  אן רייס 
 עריכה:  מיק אודסלי 
 שחקנים ראשיים:  טום קרוז בראד פיט אנטוניו בנדרס סטיבן ריאה קירסטן דנסט
 מוזיקה:  אליוט גולדנטל 
 צילום:  פיליפ רוסלו
 מדינה:  ארצות הברית 
 חברת הפקה:  The Geffen Film Company
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  11 בנובמבר 1994
 משך הקרנה:  122 דקות
 שפת הסרט:  אנגלית צרפתית
 סוגה:  סרט אימה, סרט ערפדים, סרט מבוסס יצירה ספרותית, סרט רומנטי, סרט פנטזיה, סרט דרמה 
 מקום התרחשות:  סן פרנסיסקו, ניו אורלינס, פריז, לואיזיאנה (ספרד החדשה) 
 תקופת התרחשות:  1791, 1870, 1988 
 תקציב:  $60,000,000
 הכנסות:  $223,664,608
 הכנסות באתר מוג'ו:   interviewwiththevampire
 סרט הבא:  מלכת הארורים
 דף הסרט ב־IMDb
 
ראיון עם הערפד (באנגלית: Interview with the Vampire: The Vampire Chronicles) הוא סרט קולנוע אמריקאי מסוגת אימה משנת 1994, המבוסס על הרומן "ראיון עם הערפד" מאת אן רייס משנת 1976. הסרט בוים על ידי ניל ג'ורדן וכיכבו בו טום קרוז, בראד פיט, אנטוניו בנדרס וקירסטן דנסט, אשר הייתה מועמדת על משחקה לפרס גלובוס הזהב. הסרט זכה ב-4 פרסי סאטורן, בהם סרט האימה הטוב ביותר, והיה מועמד ל-5 פרסים נוספים. הסרט הוקדש לזכרו של ריבר פיניקס, שהיה אמור לגלם בסרט את דמותו של העיתונאי, אך נפטר ממנת יתר 4 שבועות טרם תחילת הצילומים.
עלילה

העלילה מסופרת בתוך סיפור מסגרת המתרחש בשנת 1988, בו עיתונאי (כריסטיאן סלייטר) מראיין את לואי (בראד פיט), המספר לו את קורותיו וכיצד הפך לערפד.
תחילת סיפורו של לואי הוא בשנת 1791. לואי היה בעל אדמה אמיד בלואיזיאנה אשר אשתו וילדו מתו. לואי מבקש למות ומושך את תשומת לבו של לסטאט הערפד (טום קרוז). לסטאט תוקף את לואי ומציע לו בחירה - למות מידיו או להפוך לערפד. לואי בוחר לבסוף להיות ערפד והופך לחניכו של לסטאט. אלא שבעוד שזה מנסה להדריכו כיצד ליהנות ממתנת האלמוות וכוחותיהם וכיצד לשתות דמם של בני אדם, לואי מסרב ומתעקש לשתות דם חיות בלבד. לאחר זמן מה, מתפתה לואי להיזון מדם אחת ממשרתותיו. מוכה חרטה מנסה לואי לשים קץ לחייו באמצעות שריפת ביתו, אך לסטאט מחלץ אותו וחייו ניצלים.
השניים נמלטים לניו אורלינס מוכת הדבר. לאחר ויכוח עם לסטאט בורח לואי לרבעים מוכי הדבר שם הוא מוצא את קלאודיה (קירסטן דנסט) - ילדה קטנה אשר התייתמה מהוריה בעקבות המחלה. לואי נכנע שוב ליצרו. לסטאט מוצא אותו ומאושר שלואי החל להדמות אליו והופך את קלאודיה לערפדית. השלושה חיים חיי משפחה במשך כמה עשרות שנים ומלמדים את קלאודיה לפתות ולהרוג בני אדם בעבור דמם, אך זו מפתחת תסכול מאי-בגרותה הפיזית, שכן בגופה היא נותרת ילדה בעוד שנפשה מתבגרת. קלאודיה מגלה כיצד הפכה לערפדית - לואי שתה את דמה ולסטאט נתן לה את דמו [ובכך הפך אותה לערפדית], כאשר המניע שלו אנוכי לחלוטין - שמירת לואי קרוב אליו על ידי יצירת "צאצאית" משותפת. היא מפתחת איבה הולכת וגדלה כלפי לסטאט, ומחליטה להורגו על ידי הזנתו בדם "קר" - שני ילדים מתים - אשר מסוכן לערפדים. כאשר הוא נחלש, קלאודיה משספת את גרונו, ונראה כי הוא מת. לואי וקלאודיה נפטרים מגופת לסטאט בביצות ניו-אורלינס, אך זה מוצא דרך להיזון על תניני הביצה, וחוזר לרדוף אותם מספר שבועות לאחר מכן, כאשר הם בדרך לעזוב את ביתם לטובת פריז. קלאודיה ולואי מצליחים להימלט, בחסות שרפה גדולה שפורצת בבניין, ומאמינים כי הפעם לסטאט נהרג בשרפה.
לואי וקלאודיה מתחילים לחפש אחר ערפדים נוספים ופוגשים בארמנד (אנטוניו בנדרס) - העומד בראש קהילת ערפדים פריזאית גדולה. הם אף הופכים אישה בוגרת לערפדית כדי שזו תשמש כאמא לקלאודיה ובת זוג ללואי, אך זמן קצר לאחר מכן מתגלה פשעם לכאורה - רצח בן מינם. ערפדים מקהילתו של ארמנד כולאים את לואי ומותירים את קלאודיה ו"אמה" הערפדית להשרף באור השמש הקטלני לערפדים. ארמנד מצליח לשחרר את לואי אך משזה מגלה שהשתיים מתו הוא שורף את ערפדי הקהילה בעודם חיים ובורח.
לואי מספר כיצד הסתגל לבסוף לחיים כערפד בתרבות המודרנית ופגש בלסטאט שוב, עתה יצור מוחלש שאיננו רגיל בפלאים המודרניים, מעט לפני הראיון עם העיתונאי. עם סיום קורותיו של לואי העלילה חוזרת לסיפור המסגרת והעיתונאי מבקש מלואי שיהפכו לערפד, אך לואי מסרב ותוקף אותו. העיתונאי בורח ונמלט למכוניתו, רק כדי לגלות בה את לסטאט, שעקב אחר לואי לראיון והחליט להחזיר לעצמו את כוחו בעזרת דמו של העיתונאי ומציע לו את אותה ההצעה שהציע ללואי - למות מידיו או להפוך לערפד.
הצלחה קופתית וביקורות

הסרט יצא לאקרנים בארצות הברית ב-11 בנובמבר 1994, וגרף 36.4 מיליון דולרים בסוף השבוע הראשון, כמעט כפליים מהסרט הבא אחריו בטבלת ההכנסות באותו סוף שבוע. הסרט הוקרן במשך 8 שבועות וירד מהאקרנים לאחר שגרף בארצות הברית לבדה 105 מיליון דולרים. בסיכום עם ההכנסות של הקרנות הסרט בארצות נוספות סך הכנסותיו הגיעו ל-223.6 מיליון דולרים.
הסרט זכה לביקורות מעורבות. מחד, מבקרים כגון רוג'ר איברט השוו אותו לסרט הערפדים הקלאסי נוספרטו, ומנגד אחרים טענו כי הסרט מבולגן ומתקשה להחליט בין אימה לדרמה.
על אף חילוקי הדעות בין המבקרים הסרט זכה לפרסים ושבחים בקרב צעירים וחובבי ז׳אנר האימה. בין השאר היה מועמד למספר פרסי סאטורן, מהם זכה בארבעה, לרבות "סרט האימה הטוב ביותר", וכן למספר פרסי קולנוע של ערוץ MTV.
הערות שוליים

↑  סיכום סוף השבוע הנדון באתר Box Office Mojo
↑  הביקורת באתרו של איברט
↑  ראו לדוגמה ביקורת בטיים מגזין וביקורת נוספת באתר וושינגטון פוסט
| --- | --- |
בקרת זהויות :  LCCN: no98048125  MusicBrainz work: 53b9d55a-9353-479b-b657-161e4744db6e  VIAF: 316751820   WorldCat (עם VIAF): 316751820
מגי סמית'

| --- | --- |
סמית', 1970
סמית', 1970
 לידה:  28 בדצמבר 1934 אילפורד, אסקס, אנגליה,  הממלכה המאוחדת
 פטירה:  27 בספטמבר 2024 (בגיל 89) וסטמינסטר, לונדון, אנגליה, הממלכה המאוחדת
 שם לידה:  Margaret Natalie Smith 
 מדינה:  אנגליה אנגליה, הממלכה המאוחדת הממלכה המאוחדת
 תקופת הפעילות:  1952–2024 (כ־72 שנים)
 מקום לימודים:  תיכון אוקספורד 
 בן או בת זוג:  רוברט סטיבנס (29 ביוני 1967–6 באפריל 1975)  בוורלי קרוס (23 ביוני 1975–20 במרץ 1998) 
 צאצאים:  טובי סטיבנס, כריס לרקין 
 מספר צאצאים:  2 
 פרסים והוקרה:  7 פרסי באפטה, 2 פרסי אוסקר, 3 פרסי גלובוס הזהב, 4 פרסי אמי, 3 פרסי סטלייט, פרס גילדת שחקני המסך ופרס טוני
 פרופיל ב-IMDb
 
טביעות ידיה ושמה של סמית' בכיכר לסטר שבלונדון
דיים מרגרט נטלי "מגי" סמית' DBE CH (באנגלית: Margaret Natalie "Maggie" Smith;‏ 28 בדצמבר 1934 – 27 בספטמבר 2024) הייתה שחקנית קולנוע, טלוויזיה ותיאטרון בריטית ילידת אנגליה.
לזכותה הייתה קריירת משחק ענפה הן על הבמה והן על מסכי הקולנוע והטלוויזיה, והיא נודעת כאחת מהשחקניות הבולטות בבריטניה. היא זכתה במספר רב של פרסים בהם שבעה פרסי באפט"א, שני פרסי אוסקר, שלושה פרסי גלובוס הזהב, ארבעה פרסי אמי, פרס גילדת שחקני המסך ופרס טוני.
סרטים בהם שיחקה שזכו לשבחי הביקורות כוללים את "אותלו" (1965), "האביב של מיס ברודי" (1969), "מסעותי עם דודתי" (1972), "סוויטת קליפורניה" (אנ') (1978), "התנגשות הטיטאנים" (1981), "זיכרונות אהבה מפירנצה" (1987) ו"פארק גוספורד" (2001). בנוסף שיחקה בסרט הפנטזיה וההרפתקאות "הוק" (1991), בסרט "הנזירות בלוז" ובסרט ההמשך שלו, וכן בתפקיד פרופ' מינרווה מקגונגל סגנית-המנהל בסדרת סרטי "הארי פוטר". ב-2010 החלה לשחק בסדרת הדרמה "אחוזת דאונטון" בה גילמה את ויולט קרולי, הרוזנת האלמנה מגרנתהם כשבעבור גילום  תפקיד זה זכתה בפרס גלובוס הזהב ובפרס אמי עבור שתי עונות ברציפות, וכן בפרס גילדת שחקני המסך לשנת 2013.
ביוגרפיה

מרגרט נטלי סמית' נולדה באילפורד במחוז אסקס שבאנגליה, בתם של מרגרט ונתניאל סמית'. אביה היה פתולוג שעבד באוניברסיטת אוקספורד. לסמית' שני אחים מבוגרים ממנה, התאומים אליסטר ואיאן שלמדו בבית ספר לאדריכלות. היא למדה בבית הספר התיכון "אוקספורד היי סקול".
חיים אישיים

מגי סמית' הייתה נשואה פעמיים, בעלה הראשון היה השחקן רוברט סטיבנס. נולדו להם שני בנים, כריס לרקין (נולד ב-1967) וטובי סטיבנס (נולד ב-1969), הנשוי לשחקנית אנה-לואיז פלאומן. שני בניה שחקנים. מבעלה הראשון התגרשה ב-1974. בעלה השני היה המחזאי בוורלי קרוס וסמית' הייתה נשואה לו עד מותו ב-1998.
מותה

בשנת 2008 התגלתה אצל סמית' מחלת הסרטן. לפי כך, נטען שבמהלך צילומי הסרט "הארי פוטר והנסיך חצוי-הדם" שיחקה עם פאה לראשה. לאחר מכן, דווח בתקשורת כי החלימה ממחלתה.
סמית' הלכה לעולמה בבית החולים Chelsea and Westminster Hospital (אנ'), ב-27 בספטמבר 2024, בגיל 89.
פילמוגרפיה חלקית > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | דייוויד קופרפילד | David Copperfield | בטסי טרוטווד | סרט טלוויזיה |
| 2003 | הבית באומבריה | My House in Umbria | אמילי דלהנטי | סרט טלוויזיה |
| 2010–2015 | אחוזת דאונטון | Downton Abbey | ויולט קרולי | 43 פרקים |
פרסים ומועמדויות > פרסי אוסקר

| שנה | עבור | קטגוריה | תוצאה |
| --- | --- | --- | --- |
| 1965 | אותלו | שחקנית המשנה הטובה ביותר | מועמדות |
| 1969 | האביב של מיס ברודי | השחקנית הטובה ביותר | זכייה |
| 1972 | מסעותי עם דודתי | השחקנית הטובה ביותר | מועמדות |
| 1978 | סוויטת קליפורניה | שחקנית המשנה הטובה ביותר | זכייה |
| 1986 | זיכרונות אהבה מפירנצה | שחקנית המשנה הטובה ביותר | מועמדות |
| 2001 | פארק גוספורד | שחקנית המשנה הטובה ביותר | מועמדות |
פרסים ומועמדויות > פרסי טוני

| שנה | עבור | קטגוריה | תוצאה |
| --- | --- | --- | --- |
| 1975 | "Private Lives" | השחקנית הטובה ביותר במחזה | מועמדות |
| 1980 | "Night and Day" | השחקנית הטובה ביותר במחזה | מועמדות |
| 1990 | "Lettice and Lovage" | השחקנית הטובה ביותר במחזה | זכייה |
פרסים ומועמדויות > פרסי אמי (פריימטיים)

| שנה | עבור | קטגוריה | תוצאה |
| --- | --- | --- | --- |
| 1993 | "Great Performances:" "Suddenly, Last Summer" | שחקנית ראשית מצטיינת במיני-סדרה או בסרט | מועמדות |
| 2000 | דייוויד קופרפילד | שחקנית משנה מצטיינת במיני-סדרה או בסרט | מועמדות |
| 2003 | הבית באומבריה | שחקנית ראשית מצטיינת במיני-סדרה או בסרט | זכייה |
| 2010 | "Capturing Mary" | שחקנית ראשית מצטיינת במיני-סדרה או בסרט | מועמדות |
| 2011 | אחוזת דאונטון | שחקנית משנה מצטיינת במיני-סדרה או בסרט | זכייה |
| 2012 | אחוזת דאונטון | שחקנית משנה מצטיינת בסדרת דרמה | זכייה |
| 2013 | אחוזת דאונטון | שחקנית משנה מצטיינת בסדרת דרמה | מועמדות |
| 2014 | אחוזת דאונטון | שחקנית משנה מצטיינת בסדרת דרמה | מועמדות |
| 2016 | אחוזת דאונטון | שחקנית משנה מצטיינת בסדרת דרמה | זכייה |
פרסים ומועמדויות > פרסי גלובוס הזהב

| שנה | עבור | קטגוריה | תוצאה |
| --- | --- | --- | --- |
| 1963 | אנשים חשובים ביותר | כוכבת השנה | מועמדות |
| 1965 | אותלו | השחקנית הטובה ביותר - סרט דרמה | מועמדות |
| 1969 | האביב של מיס ברודי | השחקנית הטובה ביותר - סרט דרמה | מועמדות |
| 1972 | מסעותי עם דודתי | השחקנית הטובה ביותר - סרט קומדיה או מוזיקלי | מועמדות |
| 1978 | סוויטת קליפורניה | השחקנית הטובה ביותר - סרט קומדיה או מוזיקלי | זכייה |
| 1986 | זיכרונות אהבה מפירנצה | שחקנית המשנה הטובה ביותר - סרט קולנוע | זכייה |
| 2001 | פארק גוספורד | שחקנית המשנה הטובה ביותר - סרט קולנוע | מועמדות |
| 2003 | הבית באומבריה | השחקנית הטובה ביותר במיני-סדרה או בסרט טלוויזיה | מועמדות |
| 2011 | אחוזת דאונטון | שחקנית המשנה הטובה ביותר בסדרת טלוויזיה, מיני-סדרה או סרט טלוויזיה | מועמדות |
| 2012 | אחוזת דאונטון | שחקנית המשנה הטובה ביותר בסדרת טלוויזיה, מיני-סדרה או סרט טלוויזיה | זכייה |
| 2012 | קוורטט | השחקנית הטובה ביותר - סרט קומדיה או מוזיקלי | מועמדות |
| 2015 | הליידי בקרוואן | השחקנית הטובה ביותר - סרט קומדיה או מוזיקלי | מועמדות |
פרסים ומועמדויות > פרסי גילדת שחקני המסך

| שנה | עבור | קטגוריה | תוצאה |
| --- | --- | --- | --- |
| 2001 | פארק גוספורד | צוות השחקנים הטוב ביותר בסרט קולנוע | זכייה |
| 2011 | אחוזת דאונטון | השחקנית הטובה ביותר בסרט טלוויזיה או במיני-סדרה | מועמדות |
| 2012 | אחוזת דאונטון | השחקנית הטובה ביותר בסדרת דרמה | מועמדות |
| 2012 | אחוזת דאונטון | אנסמבל השחקנים הטוב ביותר בסדרת דרמה | זכייה |
| 2012 | מלון מריגולד האקזוטי | שחקנית המשנה הטובה ביותר בסרט קולנוע | מועמדות |
| 2012 | מלון מריגולד האקזוטי | צוות השחקנים הטוב ביותר בסרט קולנוע | מועמדות |
| 2013 | אחוזת דאונטון | השחקנית הטובה ביותר בסדרת דרמה | זכייה |
| 2013 | אחוזת דאונטון | אנסמבל השחקנים הטוב ביותר בסדרת דרמה | מועמדות |
| 2014 | אחוזת דאונטון | השחקנית הטובה ביותר בסדרת דרמה | מועמדות |
| 2014 | אחוזת דאונטון | אנסמבל השחקנים הטוב ביותר בסדרת דרמה | זכייה |
| 2015 | אחוזת דאונטון | אנסמבל השחקנים הטוב ביותר בסדרת דרמה | זכייה |
| 2015 | אחוזת דאונטון | השחקנית הטובה ביותר בסדרת דרמה | מועמדות |
פרסים ומועמדויות > פרסי באפט"א לקולנוע ולטלוויזיה

| שנה> פרס באפט"א לקולנוע | עבור> פרס באפט"א לקולנוע | קטגוריה> פרס באפט"א לקולנוע | תוצאה> פרס באפט"א לקולנוע |
| --- | --- | --- | --- |
| 1958 | "Nowhere to Go" | השחקנית החדשה המבטיחה ביותר | מועמדות |
| 1965 | קסידי הצעיר | השחקנית הבריטית הטובה ביותר | מועמדות |
| 1969 | האביב של מיס ברודי | השחקנית הטובה ביותר | זכייה |
| 1978 | מוות על הנילוס | השחקנית הטובה ביותר בתפקיד משנה | מועמדות |
| 1979 | סוויטת קליפורניה | השחקנית הטובה ביותר | מועמדות |
| 1981 | קוורטט | השחקנית הטובה ביותר | מועמדות |
| 1984 | "A Private Function" | השחקנית הטובה ביותר | זכייה |
| 1986 | זיכרונות אהבה מפירנצה | השחקנית הטובה ביותר בתפקיד ראשי | זכייה |
| 1988 | תשוקתה הבודדת של ג'ודית הרן | השחקנית הטובה ביותר בתפקיד ראשי | זכייה |
| 1993 | סוד הגן הנעלם | השחקנית הטובה ביותר בתפקיד משנה | מועמדות |
| 1999 | תה עם מוסוליני | השחקנית הטובה ביותר בתפקיד משנה | זכייה |
| 2001 | פארק גוספורד | השחקנית הטובה ביותר בתפקיד משנה | מועמדות |
| 2015 | הליידי בקרוואן | השחקנית הטובה ביותר בתפקיד ראשי | מועמדות |
פרס באפט"א לטלוויזיה
| 1984 | "All for Love:" "Mrs. Silly" | השחקנית הטובה ביותר | מועמדות |
| 1989 | "Talking Heads:" "A Bed Among the Lentils" | השחקנית הטובה ביותר | מועמדות |
| 1993 | "Screen Two:" "Memento Mori" | השחקנית הטובה ביותר | מועמדות |
| 2000 | דייוויד קופרפילד | השחקנית הטובה ביותר | מועמדות |
| 2012 | אחוזת דאונטון | שחקנית המשנה הטובה ביותר | מועמדות |
פרסים ללא תחרות
| 1993 | מגי סמית' | פרס מיוחד של באפט"א | Honored |
| 1996 | מגי סמית' | עמית באפט"א | Honored |
פרסים ומועמדויות > פרסי אוליבייה

| שנה | עבור | קטגוריה | תוצאה |
| --- | --- | --- | --- |
| 1981 | וירג'יניה | שחקנית השנה במחזה חדש | מועמדות |
| 1985 | דרכו של עולם | ההופעה הטובה ביותר בקומדיה | מועמדות |
| 1987 | "Lettice and Lovage" / "Coming In To Land" | שחקנית השנה | מועמדות |
| 1994 | חשיבותה של רצינות | ההופעה הטובה ביותר בקומדיה | מועמדות |
| 1998 | איזון עדין | השחקנית הטובה ביותר | מועמדות |
| 2000 | הליידי בקרוואן | השחקנית הטובה ביותר | מועמדות |
פרסים אחרים
| 2010 | מגי סמית' | פרס מיוחד של האיגוד | Honored |
פרסים ומועמדויות > פרסי דרמה דסק

| שנה | עבור | קטגוריה | תוצאה |
| --- | --- | --- | --- |
| 1975 | "Private Lives" | שחקנית מצטיינת במחזה | מועמדות |
פרסים ומועמדויות > פרסי סטלייט

| שנה | עבור | קטגוריה | תוצאה |
| --- | --- | --- | --- |
| 2001 | פארק גוספורד | השחקנית הטובה ביותר בסרט קומדיה או מוזיקלי | זכייה |
| 2001 | פארק גוספורד | האנסמבל הטוב ביותר | זכייה |
| 2003 | הבית באומבריה | השחקנית הטובה ביותר - מיני-סדרה או סרט טלוויזיה | מועמדות |
| 2011 | אחוזת דאונטון | שחקנית המשנה הטובה ביותר | מועמדות |
| 2012 | אחוזת דאונטון | שחקנית המשנה הטובה ביותר | זכייה |
לקריאה נוספת

"Maggie Smith: A Bright Particular Star" by Michael Coveney, Victor Gollancz Ltd, September 1992.
הערות שוליים

1 2  השחקנית זוכת האוסקר מגי סמית' ("הארי פוטר") הלכה לעולמה בגיל 89, באתר ynet, 27 בספטמבר 2024
↑   איתמר זהר, השחקנית הבריטית זוכת האוסקר מגי סמית מתה בגיל 89, באתר הארץ, 27 בספטמבר 2024
↑  Mackenzie, Suzie (20 November 2004). You have to laugh, The Guardian (UK)
↑  Actress Maggie Smith recounts cancer battle, באתר AFP,‏ 5 באוקטובר 2009. אורכב בארכיון האינטרנט ב-19 באפריל 2010
1 2 3 4 5 6 7 8 9 10 11 12 13 14 15 16 17 18 19 20  ‏BAFTA Awards Search - Maggie Smith,‏ באתר "האקדמיה הבריטית לאמנויות הקולנוע והטלוויזיה"
| --- | --- |
בקרת זהויות :  NLI: 987007437690805171  PLWABN: 9810668278705606  BIBSYS: 1012775  BNE: XX1538958  BnF: cb13899874r (data)  CANTIC: a11589164  GND: 172378516  ISNI: 0000 0001 0963 1675  LCCN: nr88003842  LNB: 000342149  MusicBrainz: 13be31c3-148b-4590-ab41-c1f60f20479b  NKC: xx0005605  NLA: 35468848  NLK: KAC2020K7317  NTA: 073157910  SNAC: w62s1gjq  SUDOC: 059055146  Trove: 964276  VIAF: 32184778   WorldCat (עם VIAF): 32184778 
סמית', 1973
סמית', 1995
פלצ'ינטה גונדל

| --- | --- |

 
 מאכלים
 סוג:  חביתית, מזון 
 מוצא:  הונגריה 
 ממציא:  Károly Gundel 
 מרכיבים עיקריים:  אגוזי מלך 
 
כפי שמוגש באוסטריה על פי רוב
פלצ'ינטה גונדל או פנקייק גונדל (בהונגרית: Gundel-palacsinta) הוא קינוח מהמטבח ההונגרי.
היסטוריה

את פלצ'ינטה גונדל הראשון הכין השף ובעל המסעדה קארוי גונדל (ספרי הגסטרונומיה שלו הם בין היצירות הטובות והידועות ביותר בנושא המטבח ההונגרי. עם יצירותיו גם בשפות זרות, הוא הפך לפופולרי את המטבח ההונגרי והגביר את התיירות בתערוכות הבישול ובמצגות שלו. הוא היה מהאישים המובילים בתעשיית המסעדנות והמלונאות ההונגרית). הוא הגיש את הפנקייק במילוי אגוזי מלך, רום וצימוקים טחונים עם ציפוי שוקולד מריר עשוי חלמון ביצה, שמנת מתוקה ואבקת קקאו. המתכון המקורי סודי; רק מסעדת גונדל יודעת אותו במדויק. המסעדה מגישה בשנה, גם היום, 25,000 מנות של פלצ'ינטה גונדל לאורחיו, עבורן משתמשים ב-1000 ק"ג אגוזים ו-500 ק"ג שוקולד.
באוסטריה

הקינוח מוכר היטב במטבח האוסטרי. פנקייק זה מוצע באוסטריה לפעמים בתור "פלצ'ינקה שוקו-אגוזים" (Schoko-Nuss-Palatschinke) או "פלצ'ינקה אגוזים" (Nuss-Palatschinke). לרוב הוא מוגש עם קצפת ובדרך כלל אינו מכיל צימוקים. מלון זאכר מציג אותו על פי המתכון המקורי, עם אגוזי מלך מקורמלים.
ספרות

Christoph Wagner und Hotel Sacher (Hrsg.): Süsses aus dem Sacher. Pichler, 2007, ISBN 978-3-85431-440-0.
הערות שוליים

↑  "Egy igazi desszert ikon: a Gundel palacsinta" (בהונגרית). אורכב מ-המקור ב-2020-10-26.
עלילות טייני טון

| --- | --- |

 מבוסס על:  לוני טונס 
 סוגה:  אנימציה, קומדיה
 יוצרים:  אולפני האחים וורנר
 מדבבים בעברית:  אוהד שחר (באסטר באני), שרית וינו-אלעד (באבי באני), אבי פניני (פלאקי דאק הברווז), איציק סיידוף (שמנתון החזרזיר), גילת אנקורי (מירה), דורי נאומנקו (מונטנה מקס), שמעון כהן, יוני חן, אורי כבירי
 פרסים:  פרס אמי לבידור בשעות היום לתוכנית אנימציה לילדים, פרס אמי לבידור בשעות היום לתוכנית אנימציה לילדים 
 ארץ מקור:  ארצות הברית
 שפות:  אנגלית 
 מספר עונות:  3
 מספר פרקים:  98
 הפקה
 חברת הפקה:  האחים וורנר הנפשה 
 הפצה:  האחים וורנר טלוויזיה, הולו 
 מוזיקה:  ברוס ברואוטון, Donald Davis 
 אורך פרק:  30 דקות
 שידור
 רשת שידור:  סינדיקציה
 רשת שידור בישראל:  הערוץ הראשון ערוץ הילדים
 תקופת שידור מקורית:  14 בספטמבר 1990 – 6 בדצמבר 1992
 קישורים חיצוניים
 דף התוכנית ב-IMDb
 
עלילות טייני טון (אנגלית: Tiny Toon Adventures) היא סדרת אנימציה בת 98 פרקים משנת 1990 שהופקה על ידי אולפני האחים וורנר בשיתוף עם סטיבן ספילברג. בישראל הסדרה שודרה בערוץ הראשון בין השנים 1993–1995 ובערוץ הילדים בין השנים 1999–2002.
עלילות הסדרה מתרחשות בעמק אקמי הבדיוני. דמויות הסדרה מבוססות על הדמויות המפורסמת של הלוני טונס. שלא בדומה לסדרות מצוירות אחרות אשר התבססו על סדרות מצוירות מצליחות בהם הציגו את הדמויות הראשיות כילדים (כגון "חבובוטף", "גור בשם סקובי-דו", "טום וג'רי: דור ההמשך" וכו'), ב"עלילות טייני טון" על אף שהדמויות הראשיות מבוססות על הדמויות המקוריות של הלוני טונס, לדמויות הסדרה יש קיום משל עצמן. הדמויות המקוריות מהלוני טונס גם כן מופיעות בסדרה כמורים של דמויות הטייני טון אשר מלמדות אותן ב"לוניברסיטה" כיצד להיות "דור ההמשך" של דמויות הלוני טונס.
בספטמבר 2023 עלה בארצות הברית אתחול לסדרה בשם "לוניברסיטת טייני טון" שהציג בין היתר את לולה באני כטבחית של בית הספר, עיצובים חדשים לדמויות קיימות והציג דמויות חדשות כמו תלמידה שמעוצבת על פי מרווין ממאדים. כמו כן, בניגוד לסדרה המקורית, באסטר ובאבי אחים. ודמויות ההורים במלואם נראים, בניגוד לסדרה המקורית שרק הגוף שלהם נראה.
במשך השנים יצאו משחקי מחשב ובין היתר גם המשחק "באסטר ואפון הפלא".
בשנת 1992 יצא הסרט "עלילות טייני טון - כיף של חופשה" כהמשך לעלילת הסדרה.